МИНОЙСКИЯТ КРИТ. ПЕРИОДИЗАЦИЯ И ТЕРМИНОЛОГИЯ

Към края на ІV и началото на ІІІ хил. пр. Хр. идват нови хора на Крит, вероятно от западна Мала Азия през Цикладските острови – донасят металургични умения и заедно с местните стават минойци.

**ІІІ хил. пр. Хр.** – Ранноминойски период или Пред-дворцов период (**Early Minoan or Prepalatial**)

**2000 г. пр. Хр. – 1700 г. пр. Хр.** – Средноминойски или Протодворцов период (**Middle Minoan or Protopalatial**) – малко след 2000 г. пр. Хр. се появяват първите дворци в Кносос, Фаистос и Малия

 - планински светилища на открито;

 - йероглифна писменост;

 - полихромната керамика Камарес

**1700-1450 г. пр. Хр.** – Новодворцов период (**Neopalatial**) – дворците са разрушени от земетресение, построени отново, още по-внушителни; зенит на минойската култура.

 - дворци и в Закрос, Петрас (източен Крит), Ахарнес, Хания/Кидония (вероятно)(западен Крит);

 - земетресение в Акротири – 1650-1560 г. пр. Хр.(?) изригването на вулкана на Тера 1620-1520 (?) г. пр. Хр.

**1450 – 1350/1250 г. пр. Хр.** – Финален дворцов период **(LM, Final Palatial)**

 - микени – богати войнски гробове; линейно писмо Б

1200-1100 – загива минойско-микенската цивилизация на Крит.

МИКЕНСКА ГЪРЦИЯ

Около 1600 г. пр. Хр. започва формирането на микенската култура, появяват се първите шахтови гробници – погребения на елита.

Появата на микенски центрове е най-концентрирана в Пелопонес – Арголида (Микена, Аргос, Тиринт, Мидея) и Месения (Пилос), в Атика, Беотия (Тива). В Лакония няма такива.

Първоначално микенската култура е силно повлияна от минойската, докато в средата на 15 в. пр. Хр. започва микенската доминация на о. Крит. За разлика от критските дворци, микенските са защитени с крепостни стени (изключението е Пилос). Променя се планът на дворцовите комплекси – пак има множество помещения, долепени едно до друго, но централната сграда става мегаронът – правоъгълен план, предверие, обикновено с две колони отпред, централно огнище и четири колони, трон на стената вдясно от входа. В периода между 1600-1500 г. пр. Хр. се появяват и първите толоси (куполни гробници). Микените възприемат от минойците фреските, глиптиката, иконографията върху златните пръстени. Появява се линейно писмо Б, което вероятно е развито въз основа на линейно писмо А.

Ок. 1450 г. пр. Хр. микените завладяват о. Крит. Следите от разрушения не са едновременни и повсеместни. Затова не е ясно дали са предизвикани от микенските пришълци, или те просто са се възползвали от ситуацията. Архивът от таблички с текстове на линейно писмо Б в Кносос е най-големият; вторият по големина е в Пилос.

МИКЕНА

Открита от Хайнрих Шлиман в 1876 г. Преди това, в 1840 г. Патакис разкрива Лъвската порта – издигната ок. 1250 г. пр. Хр.

Мегарон – царският дворец. Култов център; занаятчийски „квартал“; цистерна.

Гробен кръг А – 16 в. пр. Хр.; Открит от Шлиман – 5 златни маски; в рамките на крепостната стена, веднага след портата – шест големи шахтови гробници; покривът е от плочи или пръст и тръстика е много под нивото на терена. Отгоре надгробен паметник – стела с различни изображения: бойни сцени или само спираловидни елементи.

Гробен кръг Б – ок. 17-16 в. пр. Хр. – открити през 1951 г. от гръцки археолози, докато разкопават т.нар. „Гробница на Клитемнестра“ – златни маски, съд от планински кристал във формата на птица.

Многократни погребения и на мъже, и на жени в шахтовите гробници.

Толосите – куполни гробници – между 16 и 13 в. пр. Хр. 9 толоса в и около Микена. Многократни погребения и в тях – семейни гробници.

Камерни гробници – вкопани в земята/скалата, с дромос, с квадратен или правоъгълен план, плосък покрив. Използвани са също за многократни погребения, инхумации.

РЕЧНИК

**Мéгарон** – помещение с правоъгълен план, предверие, обикновено с две колони отпред, централно огнище и четири колони.

**Толос** – кръгла постройка, и открита, и закрита. Терминът често се употребява за куполни гробници, защото са с кръгъл план.

**Стела** – каменна плоча с надпис, изображение или и двете.

**Дромос** – коридор (от гр. „път“).